Skietery by huis eis agtFoto bloot ter illustrasie. (Foto: Amirali Mirhashemian/Unsplash) Agt mense is dood nadat ŉ skietery by ŉ huis in ŉ nedersetting in Richmond, KwaZulu-Natal, uitgebreek het. Polisie in KwaZulu-Natal het Vrydagaand gereageer op inligting oor ŉ skietery in die Esigcakini-nedersetting in die omgewing van Richmond. “Volgens bure van die huis waar die skietery plaasgevind het, het hulle om 21:00 geweerskote vanuit die huis gehoor en nader gegaan om ondersoek in te stel,” sê brig. Jay Naicker, polisiewoordvoerder in die provinsie. “Dit is toe dat hulle op die liggame van agt mense en nog twee beseerdes in die huis afgekom het.” Die oorledenes is almal tussen 15 en 41 jaar oud en een van die beseerdes is ŉ 17-jarige vrou. “Die polisie vermoed dat die aanval dwelmverwant is. Die polisie ondersoek agt moordsake en twee van poging tot moord en vra enigeen met inligting oor die saak om dit by die polisie aan te meld.”